El Muxeo d'Arte Oriental de Venesia xe logà a l'interno de Ca' Pesaro inte el sestièr de Santa Croxe, visin a Canpo San Stae. Al so interno el ga na cołesión un mucio notevołe de òpare d'arte orientàl, sirca 30 000 tòchi, orìxinalmente costituìa dai ogeti rancurài da Enrico di Borbone, conte de Bardi, durante i so viagi in Estremo Oriente intra el 1887 e el 1889. La cołesión, dopo varie vicisitudini, a ła fin xe deventàda propietà del Stato Itałiàn. Atualmente i pregevołi ogeti xe custodìi in spasi un mucio ridoti, sto fato ghe ne infirma na fruisión pianixàda, siben se gabia mantegnùo l'innteresante ałestimento storico. La cołesión anovera infra i so tòchi un stravasto numàro de còse giaponexi del periodo Edo , e tantisime spade giaponexi seràe inte i so fódri orixinàłi.